|  |
| --- |
| Številka: 450-161/2025-3150-22 |
| Ljubljana, 11.8.2025 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Informacija in soglasje k izvedbi oglaševalske kampanje »Sistem javnega obveščanja in alarmiranja – SI ALARM« - predlog za obravnavo** |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **1. Predlog sklepov vlade:** |
| Na podlagi 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, 109/08, 38/10 - ZKUN, 8/12, 21/13, 47/13 - ZDU-1G, 65/14, 55/17 in 163/22) in 3. točke Sklepa Vlade Republike Slovenije št. 00700-24/2023/6 z dne 7. 12. 2023 je Vlada Republike Slovenije na ­. seji dne \_pod \_\_\_ točko dnevnega reda sprejela S K L E P:* Vlada Republike Slovenije se je seznanila z oglaševalsko kampanjo »Sistem javnega obveščanja in alarmiranja po mobilnih javnih omrežjih – SI ALARM«.
* Vlada Republike Slovenije je dala soglasje, da Ministrstvo za digitalno preobrazbo izvede kampanjo iz prejšnje točke.

 **Barbara Kolenko Helbl** **generalna sekretarka**Prejmejo:* Ministrstvo za digitalno preobrazbo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Ksenija Klampfer, ministrica
* dr. Miroslav Kranjc, državni sekretar
* Špela Horvat Vodušek, Služba za odnose z javnostmi na Ministrstvu za digitalno preobrazbo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Ministrstvo za digitalno preobrazbo (MDP) skladno s 3. točko Sklepa Vlade Republike Slovenije št. 00700-24/2023/6 z dne 7. 12. 2023 Vladi RS daje v soglasje predlog načrtovanih promocijskih aktivnosti za ozaveščanje o vzpostavitvi Sistema obveščanja in alarmiranja po javnih mobilnih omrežjih (v nadaljevanju: SI-ALARM). MDP bo izvedel oglaševalsko kampanjo sistema SI-ALARM, v okviru katere bo izvedel različne promocijske aktivnosti z namenom širjenja in ozaveščanja širše javnosti in različnih ciljnih skupin. Da se doseže in nagovori čim širša javnost, bo ministrstvo uporabilo različne aktivnosti, ki bodo med drugim vključevale tudi zakup, televizijskega in radijskega prostora, prostora v spletnih in tiskanih medijih. Ker ocenjena vrednost projekta presega 50.000,00 EUR, je pred izvedbo potrebno pridobiti soglasje vlade.MDP želi s promocijskimi aktivnosti ozaveščati vse prebivalce Slovenije in tujce v Sloveniji, natančneje uporabnike mobilnih telefonov v Sloveniji, glede vzpostavitve sistema SI-ALARM. Z vzpostavitvijo sistema so neločljivo povezana testiranja, ki so se v državah, ki so tovrsten sistem že vzpostavile, pokazala kot izjemno občutljiva komponenta v smislu reakcij javnosti. Ker bodo uporabniki javnih mobilnih omrežij v Sloveniji že v sklopu testiranja sistema prejeli testna in alarmna obvestila, želimo z medijsko kampanjo pravočasno seznaniti in pripraviti javnost na pričetek testiranja in delovanja sistema, v izogib masovni paniki. Testiranje za celotno Slovenijo bo izvedeno, v soboto 27.9.2025 ob 12:00.Promocijske aktivnosti bodo potekale z različnimi vsebinskimi poudarki in preko različnih medijskih in drugih kanalov, zakupi medijskega prostora pa so predvideni v drugi polovici septembra. Za zakupe medijskega prostora se bo MDP dogovoril neposredno s ponudniki, kjer bodo oglasi objavljeni.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
|  |  |  |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR: /**Stroške izvajanja oglaševanja v višini 200.000 EUR bodo zajemali zakup oglasnega prostora v različnih medijih in druge promocijske aktivnosti.  |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MDP | 3150-25-0001 Digitalna vključenost prebivalcev | 231670Digitalna vključenost | 140.000,00 |  |
| **SKUPAJ** | **140.000,00** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Skladno s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13 in 10/14) javnost ni bila povabljena k sodelovanju, ker gre za predlog sklepa Vlade. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| Mag. Ksenija Klampfer Ministrica |

**PRILOGA 1**

Na podlagi 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, 109/08, 38/10 - ZKUN, 8/12, 21/13, 47/13 - ZDU-1G, 65/14, 55/17 in 163/22) in 3. točke Sklepa Vlade Republike Slovenije št. 00700-24/2023/6 z dne 7. 12. 2023 je Vlada Republike Slovenije na \_\_\_ redni seji dne \_\_\_\_\_\_\_\_\_\_\_ pod \_\_\_ točko dnevnega reda sprejela

S K L E P:

1. Vlada Republike Slovenije se je seznanila z oglaševalsko kampanjo »Sistem javnega obveščanja in alarmiranja po mobilnih javnih omrežjih – SI ALARM«.
2. Vlada Republike Slovenije je dala soglasje, da Ministrstvo za digitalno preobrazbo izvede kampanjo iz prejšnje točke.

 **Barbara Kolenko Helbl**

 **generalna sekretarka**

Prejmejo:

* Ministrstvo za digitalno preobrazbo
* Urad Vlade Republike Slovenije za komuniciranje

**OBRAZLOŽITEV**

V skladu z Direktivo (EU) 2018/1972 o Evropskem zakoniku o elektronskih komunikacijah je v Sloveniji v teku vzpostavitev Sistema javnega obveščanja in alarmiranja po mobilnih javnih omrežjih – SI ALARM. Osnovni namen tega sistema je izboljšanje zaščite ljudi in premoženja v primeru naravnih in drugih nesreč. Sistem SI-ALARM bo omogočal hitro pošiljanje nujnih opozorilnih sporočil v obliki tako imenovanega potisnega sporočila na mobilne telefone uporabnikov na določenem geografskem območju.

Nedavne naravne in druge nesreče so jasno pokazale, kako ključen je učinkovit in zanesljiv sistem javnega obveščanja in alarmiranja. Ne glede na vrsto nesreče je hitro in učinkovito sporočanje informacij prebivalcem bistvenega pomena. Mobilni telefoni so bili izbrani kot najpomembnejši kanal obveščanja, saj jih večina ljudi nenehno uporablja, kar zagotavlja najbolj dostopen način obveščanja poleg obstoječih (radijska in televizijska obvestila, sirene). Vzpostavitev sistema SI-ALARM tako prispeva k višji stopnji varnosti v državi, izboljšuje obveščenost in varnost ljudi, omogoča učinkovitejšo koordinacijo reševalnih služb na prizadetih območjih ter zmanjšuje tveganja za nastanek škodljivih posledic za zdravje in premoženje.

**Namen in nujnost izvedbe oglaševalske kampanje**

Ministrstvo za digitalno preobrazbo (MDP) bo izvedlo obsežno oglaševalsko kampanjo za sistem SI-ALARM. Glavni namen kampanje je ozaveščati vse prebivalce Slovenije in tujce v Sloveniji, natančneje uporabnike mobilnih telefonov, o vzpostavitvi tega sistema.

Ključna nujnost in občutljivost te kampanje izhaja iz prihajajočih testiranj sistema. Izkušnje iz drugih držav, ki so že vzpostavile tovrstne sisteme, so pokazale, da so testiranja izjemno občutljiva komponenta v smislu reakcij javnosti. Ker bodo uporabniki javnih mobilnih omrežij v Sloveniji že v sklopu testiranja prejeli testna in alarmna obvestila, je strateški cilj medijske kampanje pravočasno seznaniti in pripraviti javnost na pričetek testiranja in delovanja sistema, da bi se izognili masovni paniki. Testiranje za celotno Slovenijo bo izvedeno, v soboto 27.9.2025 ob 12. uri.

**Ciljne skupine**

Ciljna skupina oglaševalske kampanje je splošna javnost oziroma vsi uporabniki mobilnih telefonov v Sloveniji, in sicer z vsemi starostnimi skupinami. Kampanja bo nagovarjala različne demografske skupine s ciljanim komuniciranjem:

* Mlajša populacija: bo okrepljeno nagovorjena na spletu, predvsem preko platform Instagram (IG), YouTube (YT) in TikTok.
* Srednja in starejša populacija: bo dosežena z oglasi na televiziji (TV), radiu, v tiskanih medijih, na Facebooku (FB) in LinkedInu (LN).

**Promocijske aktivnosti bodo vključevale širok nabor kanalov in metod**

* Zakup medijskega prostora na digitalnih oglasnih panojih, v televizijskem in radijskem prostoru ter v spletnih in tiskanih medijih. Zakupi medijskega prostora so predvideni predvsem v začetku septembra.
* Deljenje promocijskih videov in sporočil po ministrskih in vladnih profilih na družbenih omrežjih.
* Sodelovanje v različnih oddajah.
* Izdelavo promocijskih tiskovin.
* Dopolnitev že obstoječe spletne strani GOV.SI